**Ministru kabineta rīkojuma projekta „Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) ir izstrādāts ar mērķi nodrošināt papildu finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem” Labklājības ministrijai 20 020 euro (EUR) apmērā, lai izpildītu Latvijas Republikas starptautiskās saistības un veiktu Latvijas iemaksu Starptautiskajā Darba organizācijā (turpmāk – SDO) par 2015.gadu pilnā apmērā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | SDO dibināta kā pirmā specializētā Apvienoto Nāciju Organizācijas aģentūra 1919.gadā un šobrīd apvieno 185 dalībvalstis. Tās galvenais mērķis ir veicināt sociālo taisnīgumu un starptautisku darba tiesību atzīšanu. Organizācijas uzdevums ir formulēt starptautiskos darba standartus (konvenciju un rekomendāciju formā), nosakot minimālās darba tiesību prasības. SDO sniedz dalībvalstīm arī konsultatīvu un tehnisku palīdzību nacionālo politiku izstrādē un ieviešanā.  Latvija savu dalību SDO atjaunoja 1991.gadā. Uz šo brīdi Latvija ir ratificējusi 42 SDO konvencijas. No Latvijas puses sadarbību ar SDO īsteno Ārlietu, Labklājības un Satiksmes ministrija.  Latvija atbilstoši SDO konstitūcijai par dalību SDO ik gadu veic iemaksas. Dalības maksa 2015.gadā SDO plānota 178 670 Šveices franku (CHF) apmērā. 2015.gada 18.martā veikts maksājums 158 083,54 CHF (148 296 EUR (158 083,54 CHF /1.066 CHF par 1 EUR (Eiropas Centrālās bankas publicētais eiro atsauces valūtas kurss uz 17.03.2015.)) likumā “Par valsts budžetu 2015.gadam” piešķirto līdzekļu apmērā, vienlaikus veidojot parādu 20 019,90 EUR apmērā iemaksām par dalību SDO, t.i. 20 586,46 CHF /1.0283 CHF par 1 EUR (Eiropas Centrālās bankas publicētais eiro atsauces valūtas kurss uz 20.04.2015.) = 20 019,90 EUR).  Šāds parāds ir izveidojies, jo Šveices centrālā banka 2015.gada 15.janvārī negaidīti pieņēma lēmumu likvidēt CHF maksimālo apmēru attiecībā pret EUR, atsakoties no minimālā sliekšņa uz valūtu pāra EUR/CHF, kas bija uz līmeņa 1,2000. Savukārt likumā “Par valsts budžetu 2015.gadam” finansējums iemaksu veikšanai SDO bija iestrādāts pēc Finanšu ministrijas 2015.gada budžeta sagatavošanas procesā noteiktā valūtas maiņas kursa prognozes 0.83 EUR par vienu CHF.  Būtiski uzsvērt, ka atbilstoši SDO konstitūcijas 13.panta 4.punktam SDO dalībvalstīm, kurām ir parādsaistības to dalības maksās, var tikt atņemtas balsstiesības SDO organizētajā Starptautiskajā darba konferencē (turpmāk – konferencē), kas liegtu iespēju Latvijas deleģētajiem pārstāvjiem pilnvērtīgi piedalīties konferences darbā.  Konference ir galvenais vispasaules diskusiju forums darba jomā. Sesijā tiek izstrādāti un balsojot pieņemti starptautiskie darba standarti, un diskutēti darba jomas politikas jautājumi.  Vienlaikus konferences laikā Latvijai kā prezidējošajai valstij Eiropas Savienības Padomē būs jākoordinē Eiropas Savienības pozīcijas izstrādāšana un pārstāvēšana vairākās konferences komitejās.  Latvija kā Eiropas Savienības Padomē prezidējošā valsts SDO laikā rīkos arī neformālo ministru sanāksmi par darba aizsardzības normatīvo standartu labāku piemērošanu mazos un mikro uzņēmumos. Sanāksmi vadīs labklājības ministrs, un sanāksmē piedalīsies deviņi citu SDO dalībvalstu ministri, SDO ģenerāldirektors Gajs Raiders, Eiropas Komisijas Nodarbinātības, sociālo lietu, prasmju un darbaspēka mobilitātes komisāre Marianna Taisena, kā arī Starptautiskās Arodbiedrību konfederācijas un Starptautiskās Darba devēju organizācijas pārstāvji.  Papildus tam šī gada konferences prezidenta amatā ir apstiprināta Labklājības ministrijas valsts sekretāre I.Jaunzeme. Konferences prezidenta pienākumu veikšana ir liels gods, kas apliecina Latvijas un I.Jaunzemes profesionalitāti un ieguldījuma SDO mērķu īstenošanā augsto novērtējumu. Latvijas pārstāvja atrašanās konferences prezidenta amatā sniegs nozīmīgu ieguldījumu Latvijas kā Eiropas Savienības Padomē prezidējošās valsts atpazīstamībai un sniegs ievērojamu praktisku atbalstu tās pienākumu īstenošanā konferences laikā.  Tādējādi balsstiesību zaudēšanas risks būtu jo īpaši nepatīkams Latvijai kā prezidējošai valstij Eiropas Savienības Padomē un valstij, kuras pārstāvis ir šī gada konferences sesijas prezidents.  Ar šo rīkojuma projektu tiks nodrošināts nepieciešamais finansējums Latvijas iemaksas SDO veikšanai par 2015.gadu pilnā apmērā. |
| 3. | Projekta izstrādē iesaistītās institūcijas | Nav |
| 4. | Cita informācija | Latvijas delegācijas sastāvs tiks noteikts ar Ministru kabineta rīkojumu par delegācijas sastāvu, un delegācijas sastāvā tiks iekļauti darba devēju un darbinieku organizāciju (Latvijas Brīvo arodbiedrību savienības un Latvijas Darba devēju konfederācijas), kā arī valdības puses deleģētie pārstāvji. Līdz ar to Labklājības ministrija vienlaikus ar šo rīkojuma projektu virzīs izskatīšanai Ministru kabinetā rīkojuma projektu “Par Latvijas Republikas delegāciju dalībai Starptautiskā darba konferences 104.sesijā Ženēvā” (izsludināts Valsts sekretāru sanāksmē 2015.gada 26.martā (VSS-269)). |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2015** | | Turpmākie trīs gadi (*euro*) | | | |
| **2016** | **2017** | | **2018** |
| saskaņā ar valsts budžetu kārtējam gadam | izmaiņas kārtējā gadā salīdzinot ar budžetu kārtējam gadam | izmaiņas salīdzinot ar kārtējo (n) gadu | izmaiņas salīdzinot ar kārtējo (n) gadu | | izmaiņas salīdzinot ar kārtējo (n) gadu |
| 1 | 2 | 3 | 4 | 5 | | 6 |
| 1. Budžeta ieņēmumi: | 148 296 | 0 | 0 | 0 | | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Saskaņā ar likumu „Par valsts budžetu 2015.gadam”, Labklājības ministrijas budžeta apakšprogrammā 97.01.00 „Labklājības nozares vadība un politikas plānošana” plānots finansējums 148 296 EUR apmērā.\* | 0 | 0 | 0 | | 0 |
| 1.2. valsts speciālais budžets | 0 | 0 | 0 | 0 | | 0 |
| 1.3. pašvaldību budžets | 0 | 0 | 0 | 0 | | 0 |
| 2. Budžeta izdevumi: | 148 296 | 20 020 | 0 | 0 | | 0 |
| 2.1. valsts pamatbudžets | Saskaņā ar likumu „Par valsts budžetu 2015.gadam”, Labklājības ministrijas budžeta apakšprogrammā 97.01.00 „Labklājības nozares vadība un politikas plānošana” plānots finansējums 148 296 EUR apmērā.\* | 20 020 | 0 | 0 | | 0 |
| 2.2. valsts speciālais budžets | 0 | 0 | 0 | 0 | | 0 |
| 2.3. pašvaldību budžets | 0 | 0 | 0 | 0 | | 0 |
| 3. Finansiālā ietekme: | 0 | -20 020 | 0 | 0 | | 0 |
| 3.1. valsts pamatbudžets | 0 | -20 020 | 0 | 0 | | 0 |
| 3.2. speciālais budžets | 0 | 0 | 0 | 0 | | 0 |
| 3.3. pašvaldību budžets | 0 | 0 | 0 | 0 | | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 20 020 | 0 | 0 | | 0 |
| 5. Precizēta finansiālā ietekme: | **x** | 0 | 0 | 0 | 0 | |
| 5.1. valsts pamatbudžets |  |  |  | |  |
| 5.2. speciālais budžets |  |  |  | |  |
| 5.3. pašvaldību budžets |  |  |  | |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Rīkojuma projekts paredz piešķirt Labklājības ministrijai 2015.gadā papildu finansējumu 20 020 EUR apmērā, lai izpildītu Latvijas Republikas starptautiskās saistības un veiktu Latvijas iemaksu SDO par 2015.gadu pilnā apmērā.  Latvija atbilstoši SDO konstitūcijai par dalību SDO ik gadu veic iemaksas. Atbilstoši 10.07.2014. Labklājības ministrijā saņemtajai vēstulei no SDO par kārtējām iemaksām 2015.gadā, iemaksu apmērs 2015.gadam noteikts 178 670 CHF. 2015.gada 18.martā veikts maksājums 158 083,54 CHF (148 296 EUR (158 083,54 CHF /1.066 CHF par 1 EUR (Eiropas Centrālās bankas publicētais eiro atsauces valūtas kurss uz 17.03.2015.)). Lai pilnībā veiktu saistību izpildi, Labklājības ministrijai papildu nepieciešams finansējums 20 019,90 EUR apmērā, t.i. (178 670 CHF 2015.gadam noteiktais iemaksu apmērs) - (likuma “Par valsts budžetu 2015.gadam” ietvaros no ministrijas pamatbudžeta apakšprogrammas 97.01.00 „Labklājības nozares vadība un politikas plānošana” 2015.gada 18.martā veiktais maksājums par dalību SDO 148 296 EUR vai (158 083,54 CHF)) = parādsaistību apmērs (papildu nepieciešamais finansējums SDO kārtējām iemaksām par 2015.gadu) 20 586,46 CHF (20 586,46 CHF/1,0283 CHF par 1EUR (Eiropas Centrālās bankas publicētais eiro atsauces valūtas kurss uz 20.04.2015.= 20 019,90 EUR) 20 019,90 EUR apmērā.  Likumā “Par valsts budžetu 2015.gadam” finansējums iemaksu veikšanai SDO iestrādāts pēc Finanšu ministrijas 2015.gada budžeta sagatavošanas procesā noteiktā valūtas maiņas kursa prognozes 0.83 EUR par vienu CHF, bet 2015.gadā notikušas krasas valūtas kursa svārstības, ko ietekmēja Šveices centrālās bankas 2015.gada 15.janvāra lēmums likvidēt CHF maksimālo apmēru attiecībā pret EUR, atsakoties no minimālā sliekšņa uz valūtu pāra EUR/CHF, kas bija uz līmeņa 1,2000.  Likumā „Par valsts budžetu 2015.gadam” Labklājības ministrijai līdzekļi saistībā ar valūtas kursa svārstībām minētajam mērķiem nav plānoti un esošā finansējuma ietvaros brīvu līdzekļu nav.  Līdz ar to Labklājības ministrijai ir nepieciešams papildu finansējums 20 019,90 EUR apmērā no valsts budžeta pro­grammas 02.00.00 "Līdzekļi neparedzē­tiem gadīju­miem”, lai veiktu Latvijas iemaksu SDO par 2015.gadu pilnā apmērā. | | | | | |
| 6.1. Detalizēts ieņēmumu aprēķins |
| 6.2. Detalizēts izdevumu aprēķins |
| 7. Cita informācija | Izdevumus Latvijas Republikas dalības iemaksas SDO veikšanai pilnā apmērā sedz no valsts budžeta programmas 02.00.00 „Līdzekļi neparedzē­tiem gadīju­miem”, pārdalot finansējumu uz Labklājības ministrijas programmu 99.00.00 „Līdzekļu neparedzētiem gadījumiem izlietojums”.  \* Labklājības ministrijas budžeta apakšprogrammā 97.01.00 „Labklājības nozares vadība un politikas plānošana” likuma “Par valsts budžetu 2015.gadam” ietvaros iemaksu SDO nodrošināšanai plānots finansējums 148 296 EUR apmērā. | | | | | |

|  |  |
| --- | --- |
| **V. Tiesību akta projekta atbilstība Latvijas Republikas starptautiskajām saistībām** | |
| Saistības pret Eiropas Savienību | Konferences laikā Latvijai kā prezidējošajai valstij Eiropas Savienības Padomē būs jākoordinē Eiropas Savienības pozīcijas izstrādāšana un pārstāvēšana vairākās konferences komitejās:   * Standartu piemērošanas komitejā; * Komitejā par ziņojumu par sociālās aizsardzības (darba aizsardzības) stratēģisko mērķi; * Komitejā par rekomendācijas pieņemšanu pārejas no neformālas uz formālu ekonomiku veicināšanai. |
| Citas starptautiskās saistības | SDO konstitūcija. |
| Cita informācija | Šī gada konferences prezidenta amatā ir apstiprināta Labklājības ministrijas valsts sekretāre I.Jaunzeme. Konferences prezidenta pienākumos ietilpst kopējā konferences darba organizēšana, koordinācijas nodrošināšana starp dažādām konferences komitejām, diskusiju vadīšana konferences plenārsesijās un augsta līmeņa segmentā (*World of work summit*), kā arī balsošanas par konferencē pieņemamajiem lēmumiem vadīšana. |

|  |  |  |
| --- | --- | --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | SDO konstitūcija. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| SDO konstitūcijas 13.pants nosaka SDO dalībvalstu pienākumu veikt dalības maksu. Konstitūcijas 3.panta 1.punkts nosaka ikgadējās konferences delegācijas sastāvu. | Rīkojuma projekta teksts.  Latvija kā SDO dalībvalsts ir ratificējusi SDO konstitūciju, līdz ar to Latvijai ir pienākumus veikt ik gadu dalības maksu, kā arī nodrošināt Latvijas trīspusējās delegācijas pilnvērtīgu dalību konferencē. | Pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | SDO konstitūcijā paredzētās saistības nav pretrunā ar jau esošajām Latvijas Republikas starptautiskajām saistībām. | |
| Cita informācija | Nav | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Labklājības ministrija, Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šīs jomas neskar. |
| 3. | Cita informācija | Nav |

**Anotācijas II., IV., VI. sadaļa** –projekts šīs jomas neskar.

Labklājības ministrs U.Augulis

21.04.2015. 09:54

1711

L.Klemere, 67021618

[Liga.Klemere@lm.gov.lv](mailto:Liga.Klemere@lm.gov.lv)